मैंने वह वीडियो क्लिप बड़ी दिलचस्पी से देखी. वही जिसमें तुमने कश्मीर का एक-एक इंच पाकिस्तान के लिए लेने की बात की थी. बॉस इतनी कम उम्र में ऐसा पक्का इरादा फ़क्र की बात है. तुम्हें इस उम्र में ऐसे स्पष्ट विचार रखने के लिए अपनी पीठ थपथपानी चाहिए जब तुम्हारी उम्र के ज्यादातर हिन्दुस्तानी जावा और एसक्यूएल के सिद्धान्तों का रट्टा मारने और गुड़गांव की किसी बहुराष्ट्रीय कम्पनी में 50 फीसदी बढ़ोत्तरी वाली नौकरी हथियाने में जुटे रहते हैं. इससे तुम गलत प्राथमिकताओं की बाबत भी जान सकते हो.